KOMISSION ASETUS (EU) N:o 65/2012,

annettu 24 päivänä tammikuuta 2012,

Euroopan parlamentin ja neuvoston asetuksen (EY) N:o 661/2009 täytäntöönpanosta vaihtamisopastinten osalta ja Euroopan parlamentin ja neuvoston direktiivin 2007/46/EY muuttamisesta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden yleiseen turvallisuuteen liittyvistä tyyppihyväksyntävaatimuksista 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 661/2009 (1) ja erityisesti sen 14 artiklan 1 kohdan a alakohdan

sekä katsoo seuraavaa:

Asetuksessa (EY) N:o 661/2009 edellytetään, että luokkaan M1 kuuluvat ajoneuvot, joiden vertailumassa on enintään 2 610 kg, ja ajoneuvot, joita tyyppihyväksyntä ulotetaan koskemaan asetuksen (EY) N:o 715/2007 (2) , annettu 20 päivänä kesäkuuta 2007, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta, 2 artiklan 2 kohdan mukaisesti ja joissa on käsivalintainen vaihteisto, on varustettava vaihtamisopastimilla.

Asetuksessa (EY) N:o 661/2009 edellytetään, että sen vaihtamisopastimia koskeviin säännöksiin liittyvät tekniset yksityiskohdat määritellään täytäntöönpanosäädöksissä. Sen vuoksi on nyt tarpeen vahvistaa tällaisessa vaihtamisopastinten tyyppihyväksynnässä sovellettavat menettelyt, testit ja vaatimukset.

ON HYVÄKSYNYT TÄMÄN ASETUKSEN:

1 artikla

Soveltamisala

Tätä asetusta sovelletaan luokan M1 ajoneuvoihin, jotka täyttävät seuraavat vaatimukset:

niiden vertailumassa on enintään 2 610 kg tai tyyppihyväksyntä ulotetaan koskemaan niitä asetuksen (EY) N:o 715/2007 2 artiklan 2 kohdan mukaisesti.

Tätä asetusta ei sovelleta asetuksen (EY) N:o 715/2007 3 artiklan 2 kohdan c alakohdassa määriteltyihin ’erityisiin sosiaalisiin tarpeisiin suunniteltuihin ajoneuvoihin’.

2 artikla

Määritelmät

Tässä asetuksessa sovelletaan asetuksessa (EY) N:o 661/2009 vahvistettujen määritelmien lisäksi seuraavia määritelmiä:

3 artikla

Käsivalintaisen vaihteiston arviointi

Arvioitaessa sitä, onko vaihteisto asetuksen (EY) N:o 661/2009 3 artiklan 16 kohdassa annetun määritelmän mukainen, sellaista vaihteistoa, jossa on ainakin yksi tämän asetuksen 2 artiklan 4 kohdassa annetun määritelmän mukainen käsivalintatila, pidetään käsivalintaisena vaihteistona. Tässä arvioinnissa ei oteta huomioon sellaisia automaattisia vaihteenvaihtoja, jotka eivät tapahdu ajoneuvon toiminnan optimoimiseksi vaan ainoastaan ääriolosuhteissa esimerkiksi moottorin suojelemiseksi tai sen sammumisen estämiseksi.

4 artikla

EY-tyyppihyväksyntä

1. Valmistajien on varmistettava, että asetuksen (EY) N:o 661/2009 11 artiklan piiriin kuuluvat markkinoille saatettavat ajoneuvot varustetaan vaihtamisopastimella tämän asetuksen liitteen I vaatimusten mukaisesti.

2. Saadakseen EY-tyyppihyväksynnän asetuksen (EY) N:o 661/2009 11 artiklan piiriin kuuluvalle ajoneuvolle valmistajan on täytettävä seuraavat vaatimukset:

3. Tyyppihyväksyntäviranomaisen on arvioitava valmistajan 2 kohdan a, b ja c alakohdan mukaisesti toimittamien asiakirjojen ja 2 kohdan d alakohdassa tarkoitetun tyyppihyväksyntätestin tulosten perusteella, täyttyvätkö liitteen I vaatimukset.

Se saa antaa tämän asetuksen liitteessä II olevassa 3 osassa vahvistetun mallin mukaisen EY-tyyppihyväksyntätodistuksen asetuksen (EY) N:o 661/2009 11 artiklan piiriin kuuluville ajoneuvoille vain, jos vaatimustenmukaisuus vahvistetaan.

5 artikla

Lainsäädännön vaikutusten seuranta

Tämän asetuksen vaikutusten seuraamiseksi ja lisätoimenpiteiden tarpeellisuuden arvioimiseksi valmistajien ja tyyppihyväksyntäviranomaisten on pyynnöstä asetettava komission saataville liitteessä II esitetyt tiedot. Komissio ja sen valtuuttamat tahot käsittelevät näitä tietoja luottamuksellisina.

6 artikla

Muutokset direktiiviin 2007/46/EY

Muutetaan direktiivin 2007/46/EY liitteet I, III, IV, VI ja XI tämän asetuksen liitteen III mukaisesti.

7 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

(1) EUVL L 200, 31.7.2009, s. 1.

(2) EUVL L 171, 29.6.2007, s. 1.

(3) EUVL L 263, 9.10.2007, s. 1.

LIITE I

VAIHTAMISOPASTIMILLA VARUSTETTUJA AJONEUVOJA KOSKEVAT ERITYISET VAATIMUKSET

1. Vaihtamisopastimen ulkoiset ominaisuudet

1.1 Vaihtamissuositus on annettava selkeästi erottuvalla visuaalisella merkillä, esimerkiksi selvällä opastuksella vaihtamisesta suuremmalle tai suuremmalle/pienemmälle vaihteelle taikka symbolilla, joka osoittaa vaihteen, jolle kuljettajan olisi vaihdettava. Visuaalisen merkin täydennykseksi voidaan käyttää muita ilmoitusmuotoja, myös äänimerkkejä, kunhan ne eivät vaaranna turvallisuutta.

1.2 Vaihtamisopastin ei saa häiritä pakollisia tai ajoneuvon turvallista käyttöä tukevia ilmaisimia, hallintalaitteita tai osoittimia eikä estää niiden tunnistamista. Sen estämättä, mitä 1.3 kohdassa säädetään, signaalin on oltava sellainen, ettei se häiritse kuljettajan tarkkaavaisuutta eikä ajoneuvon asianmukaista ja turvallista kuljettamista.

1.3 Vaihtamisopastin on sijoitettava E-säännön nro 121 kohdan 5.1.2 mukaisesti. Se on suunniteltava sellaiseksi, ettei sitä voida sekoittaa muihin ajoneuvoon asennettuihin ilmaisimiin, hallintalaitteisiin tai osoittimiin.

1.4 Vaihtamisopastimen suositukset voidaan näyttää myös näyttöruudulla, kunhan merkit poikkeavat riittävästi muista merkeistä, niin että kuljettaja näkee ne selvästi ja pystyy tunnistamaan ne.

1.5 Vaihtamisopastimen suositukset voidaan tilapäisesti ohittaa tai deaktivoida automaattisesti poikkeustilanteissa. Kyse on olosuhteista, jotka voivat vaarantaa ajoneuvon turvallisen käytön tai toimintakyvyn, jolloin esimerkiksi luistonesto- tai ajonvakautusjärjestelmä aktivoituu, kuljettajan apujärjestelmä antaa tilapäisiä ilmoituksia tai ilmenee ajoneuvon vikaantumiseen liittyvä tapahtuma. Vaihtamisopastimen on palattava normaalitoimintaan, kun poikkeustilanne on ohi, ja 10 sekunnin tai pitemmän ajan kuluttua, jos siihen on erityisiä teknisiä tai ajoneuvon käyttäytymiseen liittyviä syitä.

2. Vaihtamisopastimen toimintaa koskevat vaatimukset (sovelletaan kaikkiin käsivalintatiloihin)

2.1 Vaihtamisopastimen on suositeltava vaihteen vaihtamista, jos polttoaineenkulutus ehdotetulla vaihteella arvioidaan pienemmäksi kuin käytössä olevalla vaihteella, ottaen huomioon 2.2 ja 2.3 kohdassa asetetut vaatimukset.

2.2 Vaihtamisopastin on suunniteltava sellaiseksi, että se kannustaa noudattamaan mahdollisimman tehokkaasti polttoainetta säästävää ajotapaa kohtuudella ennakoitavissa ajo-olosuhteissa. Laitteen päätarkoituksena on minimoida ajoneuvon polttoaineenkulutus, kun kuljettaja noudattaa laitteen antamia suosituksia. Säännellyt pakokaasupäästöt eivät kuitenkaan saa lisääntyä kohtuuttomasti suhteessa lähtötilanteeseen, kun vaihtamisopastimen suositusta noudatetaan. Vaihtamisopastimen suositusten noudattaminen ei lisäksi saisi millään lailla haitata pilaantumista rajoittavien laitteiden, kuten katalysaattorien, oikea-aikaista toimintaa kylmäkäynnistyksen jälkeen. Tätä tarkoitusta varten ajoneuvonvalmistajien olisi toimitettava tyyppihyväksyntäviranomaiselle teknisiä asiakirjoja, joissa kuvataan vaihtamisopastimen suositusstrategian vaikutus ajoneuvon säänneltyihin pakokaasupäästöihin ainakin ajoneuvon kulkiessa vakaalla nopeudella.

2.3 Vaihtamisopastimen suosituksen noudattaminen ei saa vaarantaa ajoneuvon turvallista toimintaa, jotta voidaan esimerkiksi estää moottorin sammuminen, moottorijarrun riittämätön teho taikka riittämätön vääntömomentti suuren tehontarpeen yhteydessä.

3. Toimitettavat tiedot

3.1 Valmistajan on toimitettava tyyppihyväksyntäviranomaiselle seuraavat tiedot. Tiedot on annettava seuraavissa kahdessa osassa:

a) ”muodollinen asiakirjapaketti”, johon kuuluvat asiakirjat voidaan asettaa intressitahojen saataville pyynnöstä

b) ”laaja asiakirjapaketti”, joka pidetään tiukasti luottamuksellisena.

3.1.1 Muodollisen asiakirjapaketin on sisällettävä seuraavat:

a) Kuvaus ajoneuvotyyppiin vaihtamisopastimen osalta kuuluviin ajoneuvoihin asennettujen vaihtamisopastimien kaikista ulkoisista ominaisuuksista ja näyttö siitä, että ne täyttävät 1 kohdan vaatimukset.

b) Tietoina tai teknisinä arvioina, kuten mallinnustietoina, päästö- tai polttoaineenkulutuskarttoina tai päästötesteinä, annettu näyttö, joka osoittaa riittävällä tavalla, että vaihtamisopastin antaa kuljettajalle oikea-aikaisia ja tarkoituksenmukaisia vaihteenvaihtosuosituksia, jotta 2 kohdan vaatimukset täyttyvät.

c) Ajoneuvon käyttäjän käsikirjassa vaihtamisopastinta käsittelevässä jaksossa selostus vaihtamisopastimen tarkoituksesta, käytöstä ja toiminteista.

3.1.2 Laajassa asiakirjapaketissa on esitettävä vaihtamisopastimen suunnittelustrategia ja erityisesti sen toiminnalliset ominaisuudet.

3.1.3 Sen estämättä, mitä 5 artiklassa säädetään, laajaa asiakirjapakettia on pidettävä tiukasti luottamuksellisena tyyppihyväksyntäviranomaisen ja valmistajan välisenä pakettina. Sen voi säilyttää tyyppihyväksyntäviranomainen tai tyyppihyväksyntäviranomaisen harkinnan mukaan valmistaja. Jos asiakirjapaketin säilyttää valmistaja, tyyppihyväksyntäviranomaisen on identifioitava ja päivättävä asiakirjapaketti vastaanotettuaan ja hyväksyttyään sen. Asiakirjat on annettava hyväksyntäviranomaisen tarkastettavaksi hyväksynnän yhteydessä tai milloin tahansa hyväksynnän voimassaoloaikana.

3.2 Valmistajan on annettava ajoneuvon käyttäjän käsikirjassa vaihtamisopastinta käsittelevässä jaksossa selostus vaihtamisopastimen tarkoituksesta, käytöstä ja toiminteista.

4. Vaihtamisopastimen suosittelemien vaihteenvaihtokohtien vaikutukset polttoainetalouteen on määritettävä seuraavalla menettelyllä

4.1 Ajoneuvon niiden nopeuksien määrittäminen, jolloin vaihtamisopastin suosittelee vaihtamista suuremmalle vaihteelle

Testi on suoritettava lämmitetylle ajoneuvolle alustadynamometrillä tämän liitteen lisäyksessä 1 kuvatun nopeusprofiilin mukaisesti. Noudatetaan vaihtamisopastimen suosituksia suuremmalle vaihteelle vaihtamisesta ja kirjataan ajoneuvon nopeudet, joilla opastin suosittelee vaihteen vaihtamista. Testi tehdään 3 kertaa.

Vn GSI on kolmesta testistä määritetty keskinopeus, jolla vaihtamisopastin suosittelee vaihtamista vaihteelta n (n = 1, 2, …, #g) vaihteelle n + 1, ja #g on ajoneuvon eteenpäinajovaihteiden määrä. Tällöin otetaan huomioon ainoastaan ne vaihtamisopastimen suositukset, jotka annetaan ennen enimmäisnopeuden saavuttamista, ja jätetään kaikki vaihtamisopastimen hidastuksen aikana antamat suositukset huomiotta.

Seuraavissa laskelmissa arvoksi V0 GSI asetetaan 0 km/h ja arvoksi V#g GSI 140 km/h tai ajoneuvon suurin nopeus sen mukaan, kumpi on pienempi. Jos ajoneuvon suurin nopeus on alle 140 km/h, ajoneuvoa ajetaan sen suurimmalla nopeudella, kunnes se yhtyy kuvassa I.1 esitettyyn nopeusprofiiliin.

Valmistaja voi vaihtoehtoisesti määrittää vaihtamisopastimen suosittelemat vaihteenvaihtonopeudet analyyttisesti käyttäen perustana vaihtamisopastimen algoritmia, joka on sisällytetty 3.1 kohdan mukaisesti toimitettuun laajaan asiakirjapakettiin.

4.2 Vakiovaihteenvaihtokohdat

Vn std on nopeus, jolla tyypillisen kuljettajan oletetaan vaihtavan vaihteelta n vaihteelle n + 1 ilman vaihtamisopastimen suositusta. Määritetään tyyppi 1 -päästötestissä (1) määriteltyjen vaihteenvaihtokohtien perusteella seuraavat vakiovaihteenvaihtonopeudet:

V0 std = 0 km/h V1 std = 15 km/h V2 std = 35 km/h V3 std = 50 km/h V4 std = 70 km/h V5 std = 90 km/h V6 std = 110 km/h V7 std = 130 km/h V8 std = V#g GSI;

Vn min on pienin nopeus, jolla ajoneuvoa voidaan ajaa käyttäen vaihdetta n moottorin sammumatta, ja Vn max suurin nopeus, jolla ajoneuvoa voidaan ajaa käyttäen vaihdetta n vaurioittamatta moottoria.

Jos tästä luettelosta johdettu Vn std on pienempi kuin Vn + 1 min, Vn std:n arvoksi asetetaan Vn + 1 min. Jos luettelosta johdettu Vn std on suurempi kuin Vn max, Vn std:n arvoksi asetetaan Vn max (n = 1, 2, …, #g – 1).

Jos menettelyllä määritetty V#g std on pienempi kuin V#g GSI, sen arvoksi asetetaan V#g GSI.

4.3 Polttoaineenkulutus-nopeuskäyrät

Valmistajan on toimitettava tyyppihyväksyntäviranomaiselle tiedot siitä, mikä on ajoneuvon polttoaineenkulutuksen toiminnallinen riippuvuus tasaisesta ajonopeudesta ajettaessa vaihteella n, seuraavien sääntöjen mukaisesti.

FCn i on polttoaineenkulutus kilogrammoina tuntia kohti (kg/h), kun ajoneuvoa ajetaan tasaisella nopeudella vi = i × 5 km/h – 2,5 km/h (jossa i on positiivinen kokonaisluku) vaihteella n. Valmistajan on toimitettava nämä tiedot kunkin vaihteen n (n = 1, 2, …, #g) ja vn min ≤ vi ≤ vn max osalta. Nämä polttoaineenkulutusarvot on määritettävä identtisissä ympäröivissä olosuhteissa, jotka vastaavat todellista ajotilannetta ja jotka valmistaja voi määritellä joko fysikaalisella testillä tai soveltuvalla laskentamallilla, josta hyväksyntäviranomainen ja valmistaja ovat sopineet.

4.4 Ajoneuvon nopeusjakauma

Seuraavaa jakaumaa olisi käytettävä määritettäessä todennäköisyys Pi sille, että ajoneuvo kulkee nopeudella v, jolloin vi – 2,5 km/h < v ≤ vi + 2,5 km/h (i = 1, …, 28):

i Pi 1 4,610535879 2 5,083909299 3 4,86818148 4 5,128313511 5 5,233189418 6 5,548597362 7 5,768706442 8 5,881761847 9 6,105763476 10 6,098904359 11 5,533164348 12 4,761325003 13 4,077325232 14 3,533825909 15 2,968643201 16 2,61326375 17 2,275220718 18 2,014651418 19 1,873070659 20 1,838715054 21 1,982122053 22 2,124757402 23 2,226658166 24 2,137249569 25 1,76902642 26 1,665033625 27 1,671035353 28 0,607049046

Kun ajoneuvon suurin nopeus vastaa kohtaa i ja i < 28, arvoon Pi lisätään arvot Pi + 1–P28.

4.5 Mallinmukaisen polttoaineenkulutuksen määrittäminen

FCGSI on ajoneuvon polttoaineenkulutus, kun kuljettaja noudattaa vaihtamisopastimen ohjeita:

FCGSI i = FCn i, jolloin Vn – 1 GSI ≤ vi < Vn GSI (n = 1, …, #g) ja FCGSI i = 0, jos vi ≥ V#g GSI

FCstd on ajoneuvon polttoaineenkulutus, kun käytetään vakiovaihteenvaihtokohtia:

FCstd i = FCn i, jolloin Vn – 1 std ≤ vi < Vn std (n = 1, …, #g) ja FCstd i = 0, jos vi ≥ V#g GSI

Suhteellinen mallinmukainen polttoaineensäästö, kun noudatetaan vaihtamisopastimen suosituksia, lasketaan seuraavasti:

FCrel. Save = (1 – FCGSI / FCstd) × 100 %

4.6 Tallennettavat tiedot

Seuraavat tiedot on tallennettava:

— Vn GSI:n arvot 4.1 kohdan mukaisesti määritettyinä

— arvot FCn i valmistajan 4.3 kohdan mukaisesti toimittamalla polttoaineenkulutus-nopeuskäyrällä

— arvot FCGSI, FCstd ja FCrel. Save 4.5 kohdan mukaisesti laskettuina.

(1) Määritelty E-säännön nro 83, muutossarja 05, liitteessä 4a.